text: [{"text_idx": "#000002", "text": "Oddabrak ver\u00f0ur i\u0301 Klaksvi\u0301k i\u0301 annakv\u00f8ld, og li\u00f0forma\u00f0urin hja\u0301 KI\u0301 metir, at hansara li\u00f0 er v\u00e6l fyri til uppga\u0301vuna mo\u0301ti HB."}, {"text_idx": "#000003", "text": "Pa\u0301ll Klettskar\u00f0, her i\u0301 n\u00e6rdysti vi\u00f0 Adrian Justinussen i\u0301 fyrsta umfari\u00f0 i\u0301 Gundadali. I\u0301 annakv\u00f8ld hittast hesir ma\u0301lskju\u0301ttarnir aftur"}, {"text_idx": "#000004", "text": "I\u0301 Klaksvi\u0301k eru fyrireikingar vi\u00f0 Dju\u0301pumy\u0301ru og umkring har i\u0301 ha\u0301s\u00e6ti. Ta\u00f0 ver\u00f0ur gj\u00f8rt kla\u0301rt til sto\u0301rdystin a\u0301 Summarfestivalinum, har KI\u0301 og HB bresta saman i\u0301 sonnum oddadysti. KI\u0301 er i\u0301 einum sera go\u0301\u00f0um stima. Li\u00f0i\u00f0 hja\u0301 Mikkjal Thomassen hevur vunni\u00f0 sejy dystir a\u0301 ra\u00f0, og bjo\u0301\u00f0ar av a\u0301lvara HB av i\u0301 oddinum. Vit fingu or\u00f0i\u00f0 a\u0301 li\u00f0formannin, Pa\u0301ll A. Klettskar\u00f0 eftir venjingina i\u0301 gja\u0301rkv\u00f8ldi\u00f0. Hann setti stutt or\u00f0 a\u0301 st\u00f8\u00f0una hja\u0301 KI\u0301, og hvussu teir si\u0301ggja uppa\u0301 dystin fri\u0301ggjakv\u00f8ldi\u00f0: - Vit eru v\u00e6l fyri til dystin, sum vit \u00e6tla skal gerast ein dystur vi\u00f0 h\u00f8gari leikfer\u00f0. Hetta er ein \u00f8rvi\u0301si uppga\u0301va, i\u0301 tann mun at ta\u00f0 ver\u00f0a fleiri a\u0301sko\u00f0arar enn vanligt. Men vit taka ta\u00f0 sum allar a\u00f0rar dystir, og sp\u00e6la dystin sum hann er: vit taka hann ikki sum meira enn ta\u00f0 KI\u0301 kann leggja seg framum HB vi\u00f0 einum sigri i\u0301 anna\u00f0kv\u00f8ld. Men ho\u0301ast talan er um ein umra\u0301\u00f0andi dyst, so sl\u00e6r Pa\u0301ll fast, at dysturin ikki avger\u00f0 FM-stri\u0301\u00f0i\u00f0; o\u0301ans\u00e6\u00f0 u\u0301rsliti\u00f0: - Ein sigur til okkum vil merkja, at kappingin bli\u0301vur uppaftur t\u00e6ttari. Men ta\u00f0 er ein tri\u00f0ingur eftir aftana\u0301 hendan dystin, so ta\u00f0 er i\u0301hvussu er einki avgj\u00f8rt aftana\u0301 dystin i\u0301 morgin, og hetta er ikki talan um eina \u201cfinalu\u201d KI\u0301 vann i\u0301 fyrsta umfarinum greitt a\u0301 u\u0301tiv\u00f8lli mo\u0301ti HB. Um hetta kann sp\u00e6la inn, vil Pa\u0301ll Klettskar\u00f0 einki siga um, men vi\u00f0vi\u0301kjandi ti\u0301 at KI\u0301 hevur sp\u00e6lt i\u0301 Evropa i\u0301 summar og HB ikki; ja, so vi\u0301sur 28-a\u0301ra gamli a\u0301leyparin a\u0301, at ta\u00f0 ikki er greitt fyrrenn i\u0301 morgin: - Teir hava so fingi\u00f0 hvi\u0301ld hvat dystum vi\u00f0vi\u0301kur i\u0301 summar, og vit hava veri\u00f0 i\u0301 gongd alla ti\u0301\u00f0ina. Eg meti sum sagt, at vit eru v\u00e6l fyri, men um ta\u00f0 er ein fyrimunur, ta\u00f0 fa\u0301a vit so at si\u0301ggja. Oddadysturin i\u0301 Betri-deildini ver\u00f0ur bri\u0301ksla\u00f0ur i\u0301 gongd klokkan 18.00"}, {"text_idx": "#000006", "text": "Bresta saman um finalupla\u0301ss i\u0301 anna\u00f0kv\u00f8ld\nU15-genturnar sku\u0301gva\u00f0u alla mo\u0301tst\u00f8\u00f0u av vegnum\n13 ny\u0301ggir venjarar fingi\u00f0 pro\u0301gv"}, {"text_idx": "#000008", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}]